Antonio Juan Baseotto

**Antonio Juan Baseotto** (1932–2025) var en argentinsk katolsk ordensgeistlig og biskop av bispedømmet Añatuya og deretter for det argentinske militærordinariat, frem til 2005 (formelt til 2007).

## Liv og virke
### Prest
Antonio Juan Baseotto sluttet seg til redemptoristordenen og ble ordinert til prest den 6. april 1957. Baseotto var biologilærer og hadde en doktorgrad i naturvitenskap.

På 1980-tallet tjenestegjorde han i bispedømmet Añatuya i provinsen Santiago del Estero, en provins styrt på en kvasi-føydalistisk måte av den alltid gjenvalgte peronist av det gamle slag, Carlos Juárez. I løpet av denne tiden hadde han angivelig i nære forbindelser med Juárez-familien.

Han var ansvarlig for søndagsprogrammet i en lokal TV-kanal, og han ble flere ganger formelt anklaget for antisemittisme på grunn av uttalelser på lufta. Blant annet bekreftet han i 1986 at mesteparten av det jødiske samfunn i Argentina «*hengir seg, med stor dyktighet og ofte med svært få moralske prinsipper, til storbedrifter … Det spiller ingen rolle hvilke midler det er snakk om … Hvis [[pornografi]] er god forretning, selger [jøden] pornografi. Og hvis narkotika er god forretning, selger han narkotika …*». Han hevdet også at «*midlene for å spre kultur ligger i hendene på hebreerne*», som «*oppløser grunnlaget*» for den nasjonale sivilisasjon og kultur. Han havnet aldri for retten eller ba om unnskyldning for disse uttalelsene.

Baseotto var også angivelig involvert i drapet på Jimena Hernández i 1988. Ifølge noen påstander beordret han drapet på jenta fordi hun ved en feiltakelse oppdaget et møte mellom biskopen og narkotikasmuglere. Baseotto, ble det hevdet, beordret Pablo López til å drepe henne. og maskerte deretter flukten.

### Koadjutorbiskop av Añatuya
Pave Johannes Paul II utnevnte ham til koadjutorbiskop av Añatuya den 1. februar 1991. Biskopen av Añatuya, Jorge Gottau C.Ss.R., ordinerte ham til biskop den 27. april samme år. Medkonsekratorer var Manuel Guirao, biskop av Santiago del Estero, og erkebiskop Ubaldo Calabresi, apostolisk nuntius til Argentina.

### Biskop av Añatuya
Da Jorge Gottau C.Ss.R. gikk av og ble pensjonist, etterfulgte han ham som biskop av Añatuya den 21. desember 1992. Han tilbrakte totalt 27 år i Añatuya. 

I løpet av sin tid ble han kjent som en støttespiller for provinsregjeringen og spesielt for politistyrken, anklaget for utallige overgrep og brudd på menneskerettighetene. I bispemøter nektet han gjentatte ganger å fordømme eller kritisere president Menems administrasjons politikk (fordømt av de fleste andre biskoper som årsak til stadig verre fattigdom).

### Militærbiskop
Den 8. november 2002 ble han utnevnt til biskop av det argentinske militærordinariat og innsatt i embetet den 18. desember samme år. 

Den 10. desember 2004 kommenterte biskop Baseotto elimineringen av politiske motstandere – de forsvunne – utført av tidligere tiders militærjunta, med den begrunnelse at «*krig er krig. Og i krig er det umulig å unngå eksesser*».

Da han i 2005 offentlig kritiserte loven som legaliserte abort, fremlagt av Néstor Kirchners regjering, fjernet Kirchner ham fra sine plikter som militærbiskop ved dekret. Militærbiskop Antonio Baseotto tok til sterk språkbruk: Han anklaget helseminister Ginés González García for å tolerere kriminalitet med forslaget om å avkriminalisere abort, og valgte det verst tenkelige bildet i Argentina etter diktaturet: Han sa at tjenestemannen fortjente å få en møllestein hengt rundt halsen og bli kastet i havet for å ha delt ut kondomer til unge mennesker. Visehelseminister Héctor Conti svarte og kalte biskopen «*en ny Torquemada*»: «*Det ser ut til at biskopen opprettholder sine velsmurte kontakter med undertrykkerne som sådde terror og død i Argentina i tider vi trodde var for lengst forbi. Bare på denne måten kan vi forstå hvorfor han foreslår den samme utryddelsesmetoden som tidligere[[Adolfo Scilingo| kaptein (Adolfo) Scilingo]] brukte med de som tenkte annerledes.*»

Avsettelsen førte til anklager fra noen katolske observatører til høyre på det politiske spekter om at slike handlinger truet religionsfriheten - militærbiskoputnevninger styres av kirken selv. Regjeringen påpekte at Baseotto fortsatt var biskop og kunne feire messe og utføre pastorale plikter hvor han ville – han ville rett og slett ikke være på statens lønningsliste.

Den hellige stol lot Baseotto stå som militærbiskop, selv om hærens ledelse gjorde det praktisk talt umulig for ham å utøve sitt embete på 75 år. Den 15. mai 2007 innvilget pave Benedikt XVI denne aldersbetingede fratreden - man ventet altså til at han faktisk var fylt 75 år.

Biskop Baseotto døde den 26. mai 2025, i en alder av 93 år, i sin leilighet i Buenos Aires.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1887
* Kardinal Antonio Vico (1847–1829) *1898
* Erkebiskop Filippo Cortesi (1876–1947) *1921
* Kardinal Antonio Caggiano (1889–1979) *1935
* Biskop  Jorge Gottau C.Ss.R. (1917-1994) *1961
* Biskop *Antonio Juan Baseotto* (1932–2025) *1991

## Referanser